Den første wienerskole

Den første wienerskole er et begrep som, spesielt i engelsk musikkvitenskap, brukes om de tre klassisistiske komponistene Wolfgang Amadeus Mozart, Joseph Haydn og Ludwig van Beethoven,Den andre Wienerskole - Store norske leksikon – i blant også om Franz Schubert. Alle virket i Wien i tiårene før og etter år 1800.

Begrepet ble skapt som et motstykke til Den andre wienerskole som var aktive tidlig på 1900-tallet, og som til forskjell fra den første wienerskolen var en reell «skole» i den forstand at det var en sirkel samarbeidende komponister som utgjorde en bevegelse. Selv om Mozart, Haydn og Beethoven kjente hverandre,Det endelige belegget for at Beethoven og Mozart faktisk møttes finnes ikke, men det er heller ikke usannsynlig, da Beethoven reiste til Wien i den hensikt å studere hos Mozart. var de ikke involvert i formelle felles anstrengelser som en kjenner fra 1900-tallets bevegelser.

Et fellestrekk er at komponistene i både den første og den andre wienerskole var opptatt av form og oppbygning: den første av sonatesatsform og symfoniform, den andre av tolvtonemusikk.Wienerskoler i speil  - Kulturspeilet

Den første wienerskole kan ses på som wienerklassisisme i snever forstand, men i norsk og tysk musikktradisjon er wienerklassisismen blitt en innarbeidet betegnelse for musikkens klassisisme i sin helhet, også om komponister som knapt satte sin fot i Wien. Bakgrunnen er nok at miljøet i Wien var spesielt dominerende i den aktuelle perioden. 

 Referanser 

Kategori:Klassisistisk musikk